

LĒMUMS

Ādažos, Ādažu novadā

2024. gada 25. aprīlī **Nr.** **154**

**Par detālplānojuma īpašumam “Iļķenes ceļš 17”, Iļķenē nodošanu publiskajai apspriešanai**

Ādažu novada pašvaldības dome (turpmāk – Dome) izskatīja SIA "MC Risinājumi" (reģistrācijas Nr. 40103854865, juridiskā adrese: Tālivalža iela 2 - 2, Rīga, Latvija, LV-1006, e-pasta adrese: *adrese*) 27.02.2024. iesniegumu (reģistrēts 27.02.2024. ar Nr. ĀNP/1-11-1/24/1071) ar lūgumu pieņemt lēmumu par detālplānojuma nekustamā īpašuma “Iļķenes ceļš 17” (kadastra numurs 8044 006 0132) zemes vienībai, ar kadastra apzīmējumu 8044 006 0013, nodošanu publiskajai apspriešanai.

Izvērtējot iesniegto Detālplānojuma projektu un ar to saistītos apstākļus, tika konstatēts:

1. Dome 28.06.2023. pieņēma lēmumu Nr. 216 “Par detālplānojuma izstrādes uzsākšanu nekustamajā īpašumā Iļķenes ceļš 17”, ar kuru tika uzsākta nekustamā īpašuma “Iļķenes ceļš 17”, ar kadastra Nr. 8044 006 0132, sastāvā esošās zemes vienības “Iļķenes ceļš 17”, Iļķenē, Ādažu pagastā, Ādažu novadā, ar kadastra apzīmējumu 8044 006 0013, detālplānojuma (turpmāk – Detālplānojums) izstrādāšana, ar mērķi pamatot zemes vienības sadali savrupmāju apbūves nolūkos savrupmāju dzīvojamā apbūves teritorijā (DzS1), kā arī ar to saistītu infrastruktūras objektu izvietošanu, nodrošinot piekļūšanu katrai jaunveidojamai zemes vienībai, ielas veidojot kā atsevišķas zemes vienības;
2. Saskaņā ar Detālplānojuma izstrādes vadītāja ziņojumu Detālplānojuma projekts atbilst Ādažu novada teritorijas plānojumam un darba uzdevumam Detālplānojuma izstrādāšanai;
3. Pašvaldību likuma 4.panta pirmās daļas 15. punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos;
4. Teritorijas attīstības plānošanas likuma 12.panta pirmā daļa noteic, ka vietējā pašvaldība izstrādā un apstiprina vietējās pašvaldības attīstības stratēģiju, attīstības programmu, teritorijas plānojumu, lokālplānojumus, detālplānojumus un tematiskos plānojumus;
5. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 109.punkts noteic, ka izstrādes vadītājs sagatavoto detālplānojuma redakciju kopā ar ziņojumu par tā turpmāko virzību iesniedz izskatīšanai pašvaldības institūcijai, kas pieņem vienu no šādiem lēmumiem: nodot detālplānojuma projektu publiskajai apspriešanai un atzinumu saņemšanai no institūcijām, nosakot publiskās apspriešanas termiņu ne īsāku par trim un ne garāku par sešām nedēļām, vai precizēt detālplānojuma redakciju atbilstoši izstrādes vadītāja ziņojumam,

pamatojoties uz Pašvaldību likuma 4.panta pirmās daļas 15. punktu un 10.panta pirmās daļas 21.punktu, Teritorijas attīstības plānošanas likuma 12.panta pirmo daļu, Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 109.punktu, kā arī ņemot vērā Detālplānojuma izstrādes vadītāja 20.03.2024. ziņojumu, un to, ka jautājums tika izskatīts un atbalstīts Attīstības komitejā 10.04.2024., Ādažu novada pašvaldība

**NOLEMJ:**

1. Nodot publiskajai apspriešanai un institūciju atzinumu saņemšanai nekustamā īpašuma “Iļķenes ceļš 17” (kadastra Nr. 8044 006 0132) sastāvā esošās zemes vienības “Iļķenes ceļš 17” Iļķenē, Ādažu pagastā, Ādažu novadā, ar kadastra apzīmējumu 8044 006 0013, detālplānojumu.
2. Publiskās apspriešanas termiņu noteikt četras nedēļas.
3. Paziņojumu par detālplānojuma publisko apspriešanu ievietot Teritorijas attīstības plānošanas informācijas sistēmā un pašvaldības tīmekļvietnē [www.adazunovads.lv](http://www.adazunovads.lv), kā arī publicēt pašvaldības informatīvajā izdevumā “Ādažu Vēstis”.
4. Paziņojumu par detālplānojuma publisko apspriešanu nosūtīt to nekustamo īpašumu īpašniekiem (tiesiskajiem valdītājiem), kuru īpašumā (valdījumā) esošie nekustamie īpašumi robežojas ar detālplānojuma teritoriju.
5. Pašvaldības Centrālās pārvaldes Teritorijas plānošanas nodaļa ir atbildīga par lēmuma izpildi.
6. Par lēmuma izpildes kontroli atbild pašvaldības izpilddirektora vietniece.

Pielikumā:

1. Detālplānojuma Paskaidrojuma raksts un teritorijas izmantošanas un apbūves nosacījumi uz 30 lp.
2. Detālplānojuma Grafiskā daļa uz 6 lp.
3. Vizualizācijas uz 3 lp.
4. Pārskats par detālplānojuma izstrādi uz 30 lp.
5. Detālplānojuma izstrādes vadītāja ziņojums uz 1 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU